উত্তর : চরিত্রবান যুবসমাজই জাতির সম্পদ ও ভবিষ্যৎ। তাদের ছাড়া সমৃদ্ধ বাংলাদেশ গড়ার কোনো বিকল্প নেই। তবে, বর্তমান সময়টা তাদের জন্য এক নাজুক পরিবেশ বহন করে চলেছে। অপসংস্কৃতি ও মাদক তাদেরকে ঘিরে ধরেছে। উত্তরোত্তর এর অশুভ প্রভাব যুবক-যুবতীদের ওপর অস্বাভাবিক হারে বেড়েই চলেছে। বিবেকবান নাগরিকরা এ নিয়ে অত্যন্ত শঙ্কিত। যেকোনো মূল্যে তাদেরকে নৈতিকতা শিক্ষা দেয়ার মাধ্যমে উত্তম চরিত্রবান হিসেবে গড়ে তুলতে না পারলে তারা অতি দ্রুতগতিতে ধ্বংসের দিকেই এগিয়ে যাবে। ধর্মীয় অনুভূতিতে সিক্ত নৈতিক চরিত্র গঠনের শিক্ষাব্যবস্থা চালু রাখতে হবে।